CELEX: 62015TN0253
Language: el
Date: 2015-05-21 00:00:00
Title: Υπόθεση T-253/15: Προσφυγή της 21ης Μαΐου 2015 — Sociedad General de Aguas de Barcelona κατά Επιτροπής

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/36
            
         Προσφυγή της 21ης Μαΐου 2015 — Sociedad General de Aguas de Barcelona κατά Επιτροπής
   (Υπόθεση T-253/15)
   (2015/C 245/42)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Sociedad General de Aguas de Barcelona, SA (Βαρκελώνη, Ισπανία) (εκπρόσωπος: J. de Juan Casadevall, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               επικουρικώς, να ακυρώσει την προσβαλλόμενη απόφαση στο μέτρο που δεν περιορίζει την εντολή ανακτήσεως στις έμμεσες αποκτήσεις που έλαβαν χώρα μετά τις 21 Δεκεμβρίου 2007 και δεν δέχεται δικαίωμα σε πλήρη εφαρμογή του φορολογικού πλεονεκτήματος καθ’ όλη την προβλεπόμενη στο άρθρο 12, παράγραφος 5, του βασιλικού νομοθετικού διατάγματος 4/2004, της 5ης Μαρτίου 2004, por el que se aprueba el Texto Refundido de la Ley del Impuesto sobre Sociedades [για την έγκριση του ενοποιημένου κειμένου του νόμου περί φορολογίας των εταιρειών] περίοδο, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η απόφαση την οποία αφορά η παρούσα διαδικασία είναι η ίδια με την προσβαλλόμενη απόφαση στις υποθέσεις T-12/15, Banco de Santander και Santusa κατά Επιτροπής και T-252/15, Ferrovial SA κ.λπ. κατά Επιτροπής.
   Οι προβαλλόμενοι λόγοι ακυρώσεως και κύρια επιχειρήματα είναι παρεμφερή προς τα όσα προβλήθηκαν στις υποθέσεις αυτές.
   Προβάλλεται ιδίως πλάνη περί το δίκαιο κατά την εφαρμογή του κριτηρίου του επιλεκτικού χαρακτήρα, κατάχρηση εξουσίας και παραβίαση των αρχών της ισότητας και της δικαιολογημένης εμπιστοσύνης.